വിദ്വേഷ പ്രസംഗത്തെ ലഘൂകരിക്കുന്ന സര്ക്കാര് നിലപാട് വര്ഗീയതയെ പ്രോല്സാഹിപ്പിക്കും: പോപുലര് ഫ്രണ്ട് കോഴിക്കോട്: മുസ്ലിം സമുദായത്തിനെതിരേ വിദ്വേഷം പ്രചരിപ്പിച്ച് വര്ഗീയ ചേരിതിരിവുണ്ടാക്കാനുള്ള ആസൂത്രിത നീക്കത്തെ അടഞ്ഞ അധ്യായമായി ചിത്രീകരിക്കാനുള്ള സര്ക്കാര് നീക്കം വര്ഗീയതയെ പ്രോല്സാഹിപ്പിക്കുമെന്ന് പോപുലര് ഫ്രണ്ട് ഓഫ് ഇന്ത്യ സംസ്ഥാന സെക്രട്ടറി പി പി റഫീഖ്. വിദ്വേഷ പ്രചാരകനായ പാലാ ബിഷപ്പ് ജോസഫ് കല്ലറങ്ങാടിനെ മന്ത്രി വാസവന് സന്ദര്ശിച്ചത് സര്ക്കാരിന്്റെ പ്രതിനിധിയായാണ്. ഇരകള്ക്കൊപ്പം നില്ക്കാതെ വേട്ടക്കാര്ക്കൊപ്പം നില്ക്കാനാണ് ഭരണകൂടവും രാഷ്ട്രീയ നേതാക്കളും ശ്രമിക്കുന്നത്. മുസ്ലിം സമുദായത്തെ അധിക്ഷേപിച്ച പാലാ ബിഷപ്പ് ഹൗസിന് മുന്നില് നേതാക്കള് ക്യു നില്ക്കുകയാണ്. അധിക്ഷേപത്തിന് ഇരയായ മുസ്ലിം സമുദായത്തെ ഭീകരവല്ക്കരിക്കാന് ഇക്കൂട്ടര് മത്സരിക്കുകയുമാണ്. വോട്ടുബാങ്ക് മാത്രം ലക്ഷ്യമിട്ട് നടത്തുന്ന ഇത്തരം പ്രീണനങ്ങള് കേരളത്തെ വലിയ അപകടത്തിലേക്കാണ് നയിക്കുക. സമുദായ സൗഹാര്ദ്ദത്തെ തകര്ക്കും വിധം പാല അതിരൂപത ബിഷപ് ജോസഫ് കല്ലറങ്ങാട്ട് നടത്തിയ വിദ്വേഷ പ്രസംഗത്തിന് പിന്നാലെ കുറവിലങ്ങാട് മഠത്തില് നടന്ന കുര്ബാനയ്ക്കിടെ വൈദികന് മുസ്ലിം വിരുദ്ധ പരാമര്ശം നടത്തിയിരുന്നു. മുസ്ലിം സമുദായത്തെ മോശമായി ചിത്രീകരിച്ച് താമരശ്ശേരി രൂപത ഇറക്കിയ വേദ പാഠപുസ്തകവും കഴിഞ്ഞ ദിവസം പുറത്തുവന്നു. ക്രൈസ്തവ യുവജന കൂട്ടായ്മയായ കാസയുടെ നേതൃത്വത്തില് അതിതീവ്രവര്ഗീയ പ്രചരണങ്ങളാണ് നടന്നുകൊണ്ടിരിക്കുന്നത്. അധികാര ഭ്രാന്ത് തലയ്ക്ക് പിടിച്ചതോടെ ഇതൊന്നും കാണാന് കഴിയാത്ത വിധം ഭരണകൂടത്തിന്്റെ കണ്ണില് തിമിരം ബാധിച്ചിരിക്കുകയാണ്. മുസ്ലിം വിദ്വേഷം പ്രചരിപ്പിക്കുന്നവര് സമാധാനത്തിന്്റെ വെള്ളരിപ്രാവുകളും പ്രതിഷേധിക്കുന്നവര് ഭീകരവാദികളുമാവുന്ന പിണറായി മാജിക് സാമുദായിക ധ്രുവീകരണം ലക്ഷ്യമിട്ടുള്ളതാണ്. വിദ്വേഷം പ്രചരിപ്പിക്കുന്നവര്ക്കെതിരെ കര്ശന നടപടി സ്വീകരിക്കുമെന്ന മുഖ്യമന്ത്രിയുടെ പ്രസ്താവന ആത്മാര്ഥമാണെങ്കില് ആദ്യം കേസ്സെടുക്കേണ്ടത് പാലാ ബിഷപ്പിനും താമരശ്ശേരി അതിരൂപതക്കും എതിരേയാണ്. അതിന് മുഖ്യമന്ത്രി തയ്യാറാവണം.